**ACTA DE LA SESSIÓ DEL PLE DE L’AJUNTAMENT DEL DIA 17 DE JULIOL DE 2017**

**Identificació de la sessió:**

Núm. PLE2017000006

Caràcter: Sessió Extraordinària-Urgent

Data: 17 de juliol de 2017

Hora d’inici: 20:00 h

Hora de fi: 21:30 h

Lloc: Sala de plens

**Hi assisteixen:**

Sr. Ramon Roqué i Riu, Alcalde-President

Sr. Jordi Caparrós i Marcé, regidor

Sra. Montserrat Tallant i Descamps, regidora

Sr. Ferran Miquel Rigau, regidor

Sra. Maria Teresa Tallant i Descamps, regidora

Sr. Lluís Ibáñez Ruano, regidor

Sra. Sandra Soler García, regidora

Sra. Concepció Formatgé i Marcer, regidora

Sr. Sergi Albrich i Viñas, regidor

Sra. Elisenda Guillaumes Cullell, regidora

Sra. Raquel Costa Iglesias, Secretària-interventora que en dóna fe.

Excusen la seva absència:

Sra. Mª Lluïsa Pérez i Castro, regidora

**Desenvolupament de la sessió**

Un cop la secretària ha comprovat l’existència del quòrum que cal perquè es pugui iniciar la sessió, es comencen a tractar els assumptes inclosos en l’ordre del dia.

**1.- APROVACIÓ MODIFICACIÓ PRESSUPOST AJUNTAMENT NÚMERO 10/2017 MITJANÇANT CRÈDITS EXTRAORDINARIS**

Aprovat per majoria absoluta ( 7 vots positius del grup polític municipal de MES i 3 abstencions de CiU i ERc)

SESSIÓ EXTRAORDINÀRIA-URGENT

PLE

Data: 17 de juliol de 2017

Àrea: SECRETARIA INTERVENCIO

Expedient núm. 1627-000004-2017

Mitjançant Decret de l’Alcaldia de data 11 de juliol de 2017 s’inicia l’expedient per a l’aprovació de la modificació de crèdit mitjançant crèdit extraordinari número 10/2017.

Per poder atendre el pagament de les obligacions que es detallen a continuació, per a les quals no hi ha en el pressupost ordinari actual consignació pressupostària, s’ha de tramitar l’expedient de crèdit extraordinari que cal finançar mitjançant majors ingressos tal i com s´indica a continuació i, amb subjecció a les disposicions vigents.

Despeses que cal finançar:

Crèdits extraordinaris:

|  |  |  |
| --- | --- | --- |
| Partida | Nom | Proposta de consignació |
| 01 165 61907 | Accions de millora en l´enllumenat públic i en edificis municipals | 456.982,49 € |

|  |  |
| --- | --- |
| Total altes crèdits : 456.982,49 € |  |

Finançament que es proposa:

Major ingrés:

|  |  |  |
| --- | --- | --- |
| Nom partida | Finançament | Proposta de Consignació |
| Accions de millora en l´enllumenat públic i en edificis municipals | Crèdit LL/T  Subvenció FEDER de creixement sostenible 2014-2020 | 228.491,25 €  228.491,24 € |

|  |  |
| --- | --- |
| Total finançament: 456.982,49 € |  |

Atès que la Secretària-Interventora ha emès els corresponents informes favorables.

Atès el que estableixen els articles 177 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals i als articles 34 a 38 del RD 500/1990.

Per tot el que s´acaba d´exposar, és pel que es proposa al Plenari Municipal, l´adopció dels següents ACORDS:

PRIMER.- APROVAR l’expedient de crèdit extraordinari número 10/2017, per import de 456.982,49 € que cal finançar mitjançant majors ingressos, de conformitat amb el detall exposat a la part expositiva anterior.

SEGON.- Exposar al públic aquest expedient, durant el termini reglamentari de quinze dies hàbils, mitjançant un edicte al tauler d’anuncis i al Butlletí Oficial de la Província. Si no es presenten reclamacions, l’acord serà ferm. En cas contrari, el Ple disposarà del termini d’un mes, comptat des de la finalització del període d’exposició pública, per resoldre-les.

L´alcalde-president, Sr. Ramon Roqué i Riu, explica el projecte que es vol presentar a la convocatòria de subvenció del Ministerio de Energia, Turismo i Agenda Digital, que ha provocat la celebració del ple extraordinari i urgent d´avui.

El regidor, Sr. Sergi Albrich, demana si l´enllumenat públic es va canviar tot, és a dir, si ja es va passar tot a vapor de sodi.

L´alcalde contesta dient que si, que està tot canviat, és a dir, que es van canviar les làmpades de vapor de mercuri per làmpades de vapor de sodi i, també es varen canviar els pàmpols ja que no complient amb l´emissió de llum o flux. Comenta que el que es vol fer ara és passar-les a leds per tenir un consum més baix i un major estalvi en els consums. També comenta que el crèdit a llarg termini que ara es proposa per a finançar aquest projecte, no es formalitzarà fins que es vulgui executar l´actuació i si durant aquest temps s´aconsegueixen altres subvencions, l´import del crèdit serà menor.

El regidor, Sr. Albrich comenta que el seu grup s´abstindrà en la votació d´aquest punt ja que consideren que ha passat massa poc temps des de l´últim canvi a les lluminàries i consideren que potser no s´ha amortitzat encara aquesta inversió.

Sotmesa la proposta d´acord a consideració dels membres del Plenari Municipal, aquesta s´aprova per majoria absoluta amb 7 vots positius del grup polític municipal de MES i 3 abstencions del grup polític municipal de Ci U i ERC.

No havent-hi més assumptes a tractar, l’Alcaldia dóna per acabada la sessió a les 20:30 hores de la qual s’estén la present acta que signa amb mi, la Secretària que certifico, l’Alcalde-President de la Corporació.

Raquel Costa Iglesias Ramon Roqué i Riu

Secretària-Interventora L’Alcalde